OpenLLM-France/wikimedia huggingface dataset:
# Galanperna kirastun

Galanperna kirastuna (Cystolepiota bucknallii) Agaricaceae familiako onddo espezie bat da.
Sinonimoak: Agaricus bucknallii, Cystoderma bucknallii, Lepiota bucknallii, Lepiota lilacina, Lepiota seminuda.

## Deskribapena

Kapela: Txikia, 1 eta 2 cm bitarteko diametrokoa, pixka bat kanpai-formakoa, gero pixka bat ganbila edo titi zabalarekin, lehengo lila kolorekoa, zahartzean zurbilduz, krema-zurixka kolorea hartzeko joerarekin.
Orriak: Libreak, krema kolorekoak, zabal.
Orri libreak: Oinera hurbiltzen diren orriak, baina ukitzen ez diotenak.
Hanka: 8 cm inguruko garaierakoa eta 0,3 cm inguruko diametrokoa. Kapelaren kolore berekoa, lila iluna oinarrian; mintzezko eraztunik gabea, naiz eta batzuetan gune pikortsu eta flokonosoa izan.
Haragia: Zurixka eta gas usain desatseginarekin.
Etimologia: Cystolepiota terminoa grezieratik dator, maskuria esan nahi duen "cystis" hitzetik eta Lepiota-tik; kapela pikordun Lepiota baten antzera.

## Toxikotasuna

Toxikoa.

### Nahasketa arriskua

Erraz ezagutzen da bere lila tonuengatik eta gas usainagatik, Tricholoma sulphureum delakoak duen antzekoa.

## Sasoia eta lekua

Udan eta udazkenean. Hostozabalen basoetan hazten da, batez ere leku hezeetan eta lurzoru azidoetan. Urri samarra.

### Banaketa eremua

Kanada, Ameriketako Estatu Batuak, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa.. Ediciones Omega, S. A. Barcelona, 282 or. ISBN 84-282-0865-4..
* ↑ (Gaztelaniaz) Aranzadi, zientzia elkartea.
* ↑ Cystolepiota bucknallii: GBIF—the Global Biodiversity Information Facility.

## Kanpo estekak

* Datuak: Q5201276
* Multimedia: Cystolepiota bucknallii / Q5201276
# Galanperna puntadun

Galanperna puntaduna (Macrolepiota mastoidea) Agaricaceae familiako onddo espezie bat da. Jangarri ona, haragi samurra du kapelan, eta gogorra eta haritsua oinean, horregatik hanka ez da jan behar. Kontuz ibili behar da, tamaina txikiko Lepiota-rik ez da bildu behar, horietako asko toxiko hilgarriak baitira.

## Deskribapena

Kapela: 5 eta 12 cm arteko diametrokoa, lehenik konikoa, gero kanpai formakoa, azkenean zabaldua, titi oso bereizgarri batekin, zahartzarora arte irauten duena. Marroi zurbil kolorekoa, ezkata finez apaindua.
Orriak: Zuriak, gero krema zurbilak, zahartzean ilundu egiten dira, bigunak, sabeldunak, libreak, oinera iristen ez direnak, nahiko estu.
Orri libreak: Oinera hurbiltzen diren orriak, baina ukitzen ez diotenak.
Hanka: Luzea, 12-15 cm ingurukoa, banangarria, zilindrikoa edo zertxobait meheagoa goialdean, oinarrian erraboilarekin, zuntz-duna, hutsa muinarekin, kolore okre argi jaspeatua du. Eraztun sinplea, osoa, zuria goitik eta arre argia behetik.
Haragia: Zuria, lodia, samurra kapelan, baina irmoa eta larrukara oinean. Usain atsegina du, eta urraren zapore arin bat.
Etimologia: Macrolepiota grekotik dator, handia, Lepiora generoko perretxiko handia esan nahi du. Mastoidea epitetoa erdiko titiagatik du.

## Jangarritasuna

Jangarri ona, batez ere gaztetan, oina ez da jangarria, gogorra da. Macrolepiota procera delakoaren antzeko kalitatekoa.

### Nahasketa arriskua

Macrolepiota procera delakoarekin, honek tamaina handiagoa du, ezkata lodiak kapelan, eta oinean askoz nabarmenagoa da jaspeatua. Pozoitsuekiko aldea: Lepiota helveola eta Lepiota brunneoincarnata delakoekin oso nabarmenak dira; izan ere, hauek askoz txikiagoak dira.

## Sasoia eta lekua

Udazkenean, baso mistoetan, soilguneetan eta mendiko zelaietan.

### Banaketa eremua

Europako espezie bat da.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda., 253 or. ISBN 84-7173-211-4..
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 353 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 324 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 33 or. ISBN 84-282-0541-X (T. 3). ISBN: 84-282-0538-8 (O.C.)..

## Kanpo estekak

* Datuak: Q206727
* Multimedia: Macrolepiota mastoidea / Q206727
* Espezieak: Macrolepiota mastoidea
# Galanperna lilazeo

Galanperna lilazeoa (Lepiota lilacea) Agaricaceae familiako onddo espezie bat da. Amanita phalloides delakoak sortzen duen antzeko intoxikazioa, urdailean, giltzurrunetan, gibelean, buruko mina, beherakoak, gibel transplantea behar duen paralisia ere bai.

## Deskribapena

Kapela: 2 eta 3,5 cm bitarteko diametrokoa. Ganbil-kanpai itxurakoa eta laua. Lehenik lila-purpura kolorekoa, ondoren fuliginosoa edo gris-arre koloreko ezkatatxoz banatzen da.
Orriak: Eskotatuak, zabal samar, trinkoak, sabeldunak, orritxoekin. Zuriak, ertz flokosoarekin.
Orri eskotatuak: Oinera Iritsi baino lehentxeago eskote txiki bat duten orriak.
Hanka: 2 eta 4 cm bitarteko garaierakoa eta 0,2 eta 0,3 cm bitarteko lodierakoa. Lila kolorekoa edo gorri-ardo kolorekoa, batez ere oinarrian. Mintzezko eraztuna, lepokoaren formakoa, tentea, zuria eraztunetik gora eta bioleta-fuligonoso kolorekoa behera.
Haragia: Zuria, lila koloreko islekin.
Etimologia: Lepiota hitza grezierazko "lepis" "lepistós" hitzetatik eta "oús" eta "otós ear" hitzetatik dator, kapela esan nahi duena. Ezkatadun kapela duen onddoa. Lilacea hitza berriz latinetik dator, lila, esan nahi duen "lilaceus" hitzetik. Bere kolore lilagatik

## Toxikotasuna

Oso toxikoa.

### Nahasketa arriskua

Lepiota cristata delakoarekin, honen eraztunak ez du alde ilunik, neurri txikiagokoa da eta ez du kanpai itxurako kapelarik.

## Sasoia eta lekua

Udan eta udazkenean. Leku belartsuetan.

### Banaketa eremua

Europa, Amerika.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 47 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 286 or. ISBN 84-282-0865-4..

## Kanpo estekak

* Datuak: Q10646864
* Multimedia: Lepiota lilacea / Q10646864
# Galanperna usaintsu

Galanperna usaintsua (Lepiota cristata) Agaricaceae familiako onddo espezie bat da. Bere usainak eta zaporeak ez dute gonbidatzen kontsumitzera. Tamainaz eta itxuraz antzeko Lepiota txiki asko daude, eta horietako asko hilgarriak dira. Beraz derrigorrezkoa da ez kontsumitzea.

## Deskribapena

Kapela: 2 eta 5 cm arteko diametrokoa, lehenengo kanpai itxurakoa, ondoren ganbil-titiduna, mehea ez oso haragitsua, kolore zuri satinatukoa, erdian titi arre koloreko batekin, kapelaren gainazal osoa ezkata txiki arre-gorrixkaz estalia.
Orriak: Zuriak, oso estu, meheak, libreak.
Orri libreak: Oinera hurbiltzen diren orriak, baina ukitzen ez diotenak.
Hanka: Liraina, mehea, hauskorra, zilindrikoa, barnehutsa, zetaduna. Zurixka, baina arre-arrosa koloreko tonuekin, batez ere oinarrian. Mintzezko eraztuna, nahiko markatua, baina iheskorra.
Haragia: Zuria, usain gogorra eta desatsegina, baratxuria gogorazten duena.
Etimologia: Lepiota hitza grezierazko "lepis" "lepistós" hitzetatik dator eta "oús" eta "otós ear" hitzetatik, kapela esan nahi duena. Ezkatadun kapela duen onddoa. Cristata epitetoa berriz latinetik dator, gandorrarekin edo titiarekin esan nahi duen "cristatus" hitzetik.

## Jangarritasuna

Susmagarria da usain desatsegina duelako.

### Nahasketa arriskua

Duen usain berezia eta, batez ere, alboetako ezproidun esporak kontuan hartzen baditugu, zaila da beste lepiota txiki batzuekin nahastea.

## Sasoia eta lekua

Udan eta udazkenean talde txikietan hazten da, hostogalkorren eta koniferoen basoetan eta landetan, lorategietan, sastrakatan, eta baita loreontzietan ere.

### Banaketa eremua

Mundu osoan, baina batez ere Europan eta Ipar Amerikan.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 342 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 318 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 149 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 318 or. ISBN 84-87997-86-4..

## Kanpo estekak

* Datuak: Q855482
* Multimedia: Lepiota cristata / Q855482
# Galanperna zinabrio-kolore

Galanperna zinabrio-kolorea (Cystoderma cinnabarinum edo Cystodermella cinnabarina) Agaricaceae familiako onddo espezie bat da. Ez da gomendatzen sukaldean erabiltzea.

## Deskribapena

Kapela: 3 eta 6 (8) cm bitarteko diametrokoa, kanpai formakoa. Gorri bizi (zinabrio gorria) kolorekoa edo laranja-adreilu kolorekoa, ezkata piramidal txikiez estalita.
Orriak: Zuriak edo krema-zuri kolorekoak, estu, eta estuak, hasieran itsatsi-biribilduak, ondoren oinetik bereizita.
Hanka: Zilindrikoa, erraboildun samarrekoa, 4 eta 6 cm bitarteko altuerakoa eta 0,4 eta 0,9 cm bitarteko lodierakoa. Oina bi zatitan banatzen duen eraztun zurixka eta furfurazeo bat du, goialdea zurbila eta behekoa kapelaren kolore berekoa. Egitura ezkatatsua eta haritsua du.
Haragia: Zurixka, zapore eta usain bereizgarririk gabea.
Etimologia: Cystoderma terminoak azala anpuluekin edo garatxoekin dituela esan nahi du. Cinnabarinum epitetoa latinetik dator, zinabrioaren kolore, esan nahi duen "cinnabarinus" hitzetik. Bere koloreagatik.

## Jangarritasuna

Ez da gomendagarria, baina ez toxikoa.

### Nahasketa arriskua

Perretxiko eder bat da, bere kolore gorri-zinabrioagatik, zaila, beraz, nahastea. Cystoderma granulosum delakoak lehoi-gorri kolorea du. Cystoderma carcharias perretxikoarekin ere nahas daiteke.

## Sasoi eta lekua

Udazkenean, pinudien goroldio artean. Urria.

### Banaketa eremua

Kanada, Ameriketako Estatu Batuak, Dominikar Errepublika, Europa, Errusia, Kazakhstan, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 365 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 330 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 51 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 172 or. ISBN 84-282-0865-4..

## Kanpo estekak

* Datuak: Q3915588
* Multimedia: Cystodermella cinnabarina / Q3915588
# Franklin udalerria, Shelby konderria (Ohio)

Franklin udalerria Ameriketako Estatu Batuetako Ohio estatuko udalerri bat da, Shelby konderrian. Azken zentsuaren arabera 3.457 biztanle zituen, 24.8 milia karratu (64 km$^2$) eremuan.

## Ekonomia

2020ko zentsuaren arabera, Franklin udalerriak 1298 etxebizitza zeuden. Per capita diru-sarrerak 34.718 estatubatuar dolar ziren.

## Kanpo estekak

* Datuak: Q5492043
* Multimedia: Franklin Township, Shelby County, Ohio / Q5492043
# Franklinfilita

Franklinfilita silikato motako minerala da eta stilpnomelane taldearen kidea da.

## Ezaugarriak

Franklinfilita silikato mineralaren formula kimikoa hau da: ${\ce {(K,Na)4(Mn2+,Mg,Zn)48(Si,Al)72(O,OH)216 * 6H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Franklinphilite: Mineral information, data and localities.» www.mindat.org (Noiz kontsultatua: 12-05-2019).
# Franklin udalerria, Warren konderria (Ohio)

Franklin udalerria Ameriketako Estatu Batuetako Ohio estatuko udalerri bat da, Warren konderrian. Azken zentsuaren arabera 31.676 biztanle zituen, 33.6 milia karratu (87 km$^2$) eremuan.

## Ekonomia

2020ko zentsuaren arabera, Franklin udalerriak 12707 etxebizitza zeuden. Per capita diru-sarrerak 29.543 estatubatuar dolar ziren.

## Kanpo estekak

* Datuak: Q1896744
* Multimedia: Franklin Township, Warren County, Ohio / Q1896744
# Franklin udalerria, Wayne konderria (Indiana)

Franklin udalerria Ameriketako Estatu Batuetako Indiana estatuko udalerri bat da, Wayne konderrian. Azken zentsuaren arabera 1.319 biztanle zituen, 28.4 milia karratu (74 km$^2$) eremuan.

## Ekonomia

2020ko zentsuaren arabera, Franklin udalerriak 440 etxebizitza zeuden. Per capita diru-sarrerak 31.781 estatubatuar dolar ziren.

## Kanpo estekak

* Datuak: Q5492063
# Franklin udalerria, Story konderria (Iowa)

Franklin udalerria Ameriketako Estatu Batuetako Iowa estatuko udalerri bat da, Story konderrian. Azken zentsuaren arabera 23.447 biztanle zituen, 36.7 milia karratu (95 km$^2$) eremuan.

## Ekonomia

2020ko zentsuaren arabera, Franklin udalerriak 10409 etxebizitza zeuden. Per capita diru-sarrerak 37.891 estatubatuar dolar ziren.

## Kanpo estekak

* Datuak: Q5492046
# Franklin udalerria, Washington konderria

Franklin udalerria Ameriketako Estatu Batuetako Iowa estatuko udalerri bat da, Washington konderrian. Azken zentsuaren arabera 477 biztanle zituen.

## Ekonomia

2020ko zentsuaren arabera, Franklin udalerriak 123 etxebizitza zeuden. Per capita diru-sarrerak 28.256 estatubatuar dolar ziren.

## Kanpo estekak

* Datuak: Q10760278
# Franklin udalerria, Wayne konderria (Ohio)

Franklin udalerria Ameriketako Estatu Batuetako Ohio estatuko udalerri bat da, Wayne konderrian. Azken zentsuaren arabera 4.235 biztanle zituen, 36.2 milia karratu (94 km$^2$) eremuan.

## Ekonomia

2020ko zentsuaren arabera, Franklin udalerriak 1467 etxebizitza zeuden. Per capita diru-sarrerak 27.311 estatubatuar dolar ziren.

## Kanpo estekak

* Datuak: Q5481112
* Multimedia: Franklin Township, Wayne County, Ohio / Q5481112
# Franklin udalerria, Tuscarawas konderria (Ohio)

Franklin udalerria Ameriketako Estatu Batuetako Ohio estatuko udalerri bat da, Tuscarawas konderrian. Azken zentsuaren arabera 4.846 biztanle zituen, 23.4 milia karratu (61 km$^2$) eremuan.

## Ekonomia

2020ko zentsuaren arabera, Franklin udalerriak 1900 etxebizitza zeuden. Per capita diru-sarrerak 30.096 estatubatuar dolar ziren.

## Kanpo estekak

* Datuak: Q5492053
* Multimedia: Franklin Township, Tuscarawas County, Ohio / Q5492053
# Franklin udalerria, Washington konderria (Indiana)

Franklin udalerria Ameriketako Estatu Batuetako Indiana estatuko udalerri bat da, Washington konderrian. Azken zentsuaren arabera 2.442 biztanle zituen, 44.31 milia karratu (114.8 km$^2$) eremuan.

## Ekonomia

2020ko zentsuaren arabera, Franklin udalerriak 912 etxebizitza zeuden. Per capita diru-sarrerak 22.625 estatubatuar dolar ziren.

## Kanpo estekak

* Datuak: Q5486709
# Freising

Freising (ˈfʁaɪzɪŋ ahoskatua) Bavariako hiri bat da, Alemanian, Freising barrutiaren hiriburua. Azken zentsuaren arabera 49.339 biztanle zituen. Isar ibaiaren magalean dago, Munichen iparraldean, eta Municheko aireportutik gertu. Aireportu horretara iristen diren hegazkinek maiz ikusten dute hiria, bere bi muinoekin, batak katedrala eta gaztelua du, eta besteak munduko garagardotegirik zaharrena du: Bayerische Staatsbrauerei Weihenstephan.

## Herri eta hiri senidetuak

* Arpajon (FRA) (1991)
* Innichen (ITA) (1969)
* Maria Wörth (AUT) (1978)
* Obervellach (AUT) (1963)
* Škofja Loka (SVN) (2004)
* Waidhofen an der Ybbs (AUT) (1986)

## Kanpo estekak

* Datuak: Q6998
* Multimedia: Freising / Q6998
# Frantziako Errugbi Kopa

Frantziako Errugbi Kopa (frantsesez: Coupe de France de rugby à XV) Frantziako errugbi txapelketa bat izan zen, garai eta era desberdinetan jokatu zena.

## Historia

Frantziako Errugbi Kopa 1937an sortu zen, Coupe nationale izenarekin, eta 1944 arte eskualde-taldeek parte hartu zuten. Kluben arteko Frantziako Errugbi Kopa, berriz, 1943an abiatu zen. 1951ko finalean izandako istiluak zirela-eta, Ingalaterrako federazioak galdatu zion Frantziakoari txapelketa bertan behera uzteko. Beraz, 1952tik aurrera, Yves du Manoir challengeak hartu zuen haren lekua.
1984an 1985ean eta 1986an bi txapelketak jokatu ziren, Frantziako Errugbi Kopa eta Yves du Manoir challengea.
1996tik aurrera, bi lehiaketek bat egin zuten, Frantziako Errugbi Kopa - Du Manoir saria izenarekin.

## Palmaresa
### 1937-1944

| Urtea | Txapelduna | Emaitza | Txapeldunordea |
| 1937 | Languedoc-Roussillon | 10-5 | Côte basque |
| 1938 | Pyrénées-Bigorre | 14-10 | Côte basque |
| 1939 | Pyrénées-Bigorre | 14-8 | Côte basque |
| 1941 | Nord | 8-8 | Sud |
| 1942 | Côte d'Argent | 11-6 | Littoral-Provence |
| 1943 | Languedoc-Roussillon | 22-5 | Bourgogne-Franche-Comté |
| 1944 | Languedoc-Roussillon | 14-3 | Côte basque-Béarn |

### 1943-1951

| Urtea | Txapelduna | Emaitza | Txapeldunordea |
| 1943 | SU Agen | 11-4 | Stade bordelais UC |
| 1944 | Toulouse OEC | 19-3 | Stade bordelais UC |
| 1945 | SU Agen | 14-13 | AS Montferrand |
| 1946 | Stade Toulousain | 6-3 | Section Paloise |
| 1947 | Stade Toulousain | 14-11 | AS Montferrand |
| 1948 | Castres Olympique | 6-0 | FC Lourdes |
| 1949 | CA Bègles | 11-6 | Stade Toulousain |
| 1950 | FC Lourdes | 16-3 | AS Béziers |
| 1951 | FC Lourdes | 6-3 | Stadoceste Tarbais |

### 1984-1986

| Urtea | Txapelduna | Emaitza | Txapeldunordea |
| 1984 | Stade Toulousain | 6-0 | FC Lourdes |
| 1985 | RC Narbonne | 28-27 | Stade Toulousain |
| 1986 | AS Béziers | 40-9 | Stade Aurillacois |

### Frantziako Errugbi Kopa - Du Manoir saria (1997-2000)

| Urtea | Txapelduna | Emaitza | Txapeldunordea |
| 1997 | Section Paloise | 13-11 | CS Bourgoin-Jallieu |
| 1998 | Stade Toulousain | 22-15 | Stade Français Paris |
| 1999 | Stade Français | 27-19 | CS Bourgoin-Jallieu |
| 2000 | Biarritz Olympique | 24-13 | CA Brive |

## Garaipenak

| Taldea | Txapeldun | Finalista | Garaipen urteak |
| Stade Toulousain | 4 | 2 | 1946, 1947, 1984, 1998 |
| FC Lourdes | 2 | 2 | 1950, 1951 |
| SU Agen | 2 | 0 | 1943, 1945 |
| AS Béziers | 1 | 1 | 1986 |
| Section Paloise | 1 | 1 | 1997 |
| Stade Français | 1 | 1 | 1999 |
| Biarritz Olympique | 0 | 0 | 2000 |
| Toulouse Olympique | 1 | 0 | 1944 |
| Castres Olympique | 1 | 0 | 1948 |
| CA Bègles | 1 | 0 | 1949 |
| RC Narbonne | 1 | 0 | 1985 |

## Kanpo estekak

* Datuak: Q628549
* Multimedia: Coupe de France de rugby à XV / Q628549
# Garbiñe (antzezlana)

Garbiñe Katalina Eleizegik sortutako antzezlana da, 1916ko abenduaren 21ean antzeztu zen lehen aldiz.
Antzezlana Garbiñe. Iru egintzetan eratutako antzerkia izenarekin argitaratu zen 1917an, Tolosako Eusebio Lopezenean.
Hiru ekitaldiko drama historikoa da, Eleizegiren lanik ospetsuena alde guztietara. Donostiako Udalak 1916an saritutakoa, 1916ko abenduaren 21ean Donostiako Antzoki Zaharrean jokatu zen lehen aldiz; hurrengo urtean Tolosan argitaratu eta urteetan antzeztua izan zen.
Antzerki obraren istorioa XIII. mendean gertatzen da, nafarren eta musulmanen arteko gerra giroan, Larrain familia aberatsaren jauregian; ezinezko amodio baten istorioa da: Ibon eta Egurtza maitemindurik daude Liderekin; Lide bera eta Garbiñe, itsuturik Ibonekin. Korapilo horren inguruan gertatzen dira obraren hiru egintzak.
Oso kritika onak jaso zituen antzerki lana jendaurrean jokatu orduko; besteak beste, Toribio Altzagak biziki goratu zuen. Benito Pérez Galdósen Marianela antzerki obrarekin konparatua izan da, maitasunaren eta sakrifizioaren arteko uztarduragatik.
Antzezlanaren eskuizkribua Koldo Mitxelena Kulturunean dago, 11 koadernotan (Fondo gordeak 091 ANT doc-59). Amaia Alvarez Uriak dioenez, antzezlanaren testuarekin batera, antzezpenari buruzko ohar edo jarraibideak daude eskuizkribuan, besteak beste, «notas de peluqería» atalean emakumeen karakterizazioa nola egin behar zen zehatz-mehatz azaltzen da. Ikus Amaia Alvarez Uria (2011, 219-220. or.).

## Erreferentziak

* ↑ Ugarte Irizar, Itziar. (2023-08-15). «Literaturaren historia auzitan» Berria (Noiz kontsultatua: 2023-08-16).
* ↑ Eleizegi, Katalina. (1916). [https://armiarma.eus/liburu-e/?i=Katalina%2520Eleizegi,%2520Garbi%25F1e «liburu elektronikoa. Garbiñe - Katalina Eleizegi - 1916 (antzerkia) EPUB | PDF»] armiarma.eus (Noiz kontsultatua: 2024-02-23).
* ↑ Santi Onaindia (1977), 218. or.
* ↑ Ikus El Liberal Guipuzcoano, 1916-12-24, 2. or.

## Ikus, gainera

* Tene Mujika.
* Toribio Altzaga.

## Kanpo estekak

* Katalina Eleizegi literaturaren zubitegian.
* Garbiñe antzezlanaren testu osoa.
* Loreti antzezlanaren testu osoa (Katalina Eleizegi)
* Gaine antzezlanaren testu osoa (Katalina Eleizegi).
* Datuak: Q57669621
# Garbiñe Abasolo

Garbiñe Abasolo García (Bilbo, 1964ko maiatzaren 17a - ) modelo ohia eta enpresaburua da.

## Biografia

1983an Miss Espainia lehiaketak irabazi zituenean, titulua eskuratzeko lehendabiziko euskaldun bilakatu zen. Urte hartan Miss Universe eta Miss Europe lehiaketetara aurkeztu zen, non Miss Fotogenia titulua eskuratu zuen.
Ibiltokia utzi ondoren ezkondu eta seme bat izan zuen. Egun modelo agentzia bat du Madrilen.

## Erreferentziak

* ↑ ¿Qué fue de aquellas misses?
* ↑ El País: Garbiñe Abasolo García
* ↑ El Mundo: El Album
* ↑ Bere enpresaren webgunea
* Datuak: Q3755450
* Multimedia: Garbiñe Abasolo / Q3755450